โอทอปไทย สู้ภัยโควิด-19 ผลตอบรับดี 9 วันมียอดจำหน่ายกว่า 480 ล้านบาท
นายสมคิด จันทมฤก อธิบดีกรมการพัฒนาชุมชน กระทรวงมหาดไทย เปิดเผยถึงการจัดงาน “โอทอปไทย สู้ภัยโควิด-19” ภายใต้แนวคิด “ผลิตภัณฑ์พื้นถิ่น ศิลปินพื้นบ้าน เศรษฐกิจไทยพ้นภัยโควิด” ตั้งแต่วันที่ 18-26 ธันวาคมที่ผ่านมา ณ ศูนย์แสดงสินค้าและการประชุมอิมแพ็ค เมืองทองธานี ว่าได้รับผลตอบรับเป็นอย่างดี ทั้งด้านกระแสความชื่นชมในภูมิปัญญา อัตลักษณ์อันงดงาม สร้างยอดขายรวมตลอดทั้ง 9 วัน กว่า 480 ล้านบาท สินค้า OTOP ที่มียอดจำหน่ายสูงสุดใน 5 อันดับแรกภายในงาน อันดับหนึ่งคือ ประเภทผ้าและเครื่องแต่งกาย อันดับสอง ประเภทศิลปิน OTOP อันดับสาม ประเภทของใช้ ของตกแต่ง ของที่ระลึก อันดับสี่ ประเภทอาหาร และอันดับห้า ประเภท OTOP ชวนชิม สร้างยอดสั่งซื้อให้กับผู้ประกอบการได้มากกว่า 60 ล้านบาท และมียอดจำหน่ายรวมมากกว่า 419 ล้านบาท พร้อมขอบคุณประชาชนที่ให้การสนับสนุนสินค้า OTOP ช่วยกระตุ้นเศรษฐกิจในภาพรวมของประเทศและยังขานรับนโยบายของรัฐบาลร่วมสนับสนุนกระเช้าของขวัญจากผลิตภัณฑ์ OTOP เพื่อใช้เป็นสื่อกลางมอบความปรารถนาดีให้แก่กันเนื่องในเทศกาลปีใหม่ 2565 และเพื่อให้ประชาชน ผู้ผลิต ผู้ประกอบการ สินค้า OTOP ในชุมชนหมู่บ้านมีรายได้กระจายไปทั่วประเทศ